rejauldu/bengali-wikipedia huggingface dataset:
মুহুরী নদী বাংলাদেশ-ভারতের একটি আন্তঃসীমান্ত নদী। নদীটি বাংলাদেশের দক্ষিণ-পূর্বাঞ্চলের ফেনী জেলার একটি নদী। নদীটির দৈর্ঘ্য ৬২ কিলোমিটার, গড় প্রস্থ ৭১ মিটার এবং নদীটির প্রকৃতি সর্পিলাকার। বাংলাদেশ পানি উন্নয়ন বোর্ড বা "পাউবো" কর্তৃক মুহুরী নদীর প্রদত্ত পরিচিতি নম্বর দক্ষিণ-পূর্বাঞ্চলের নদী নং ১৬।  প্রবাহ মুহুরি নদীটি ভারতের ত্রিপুরা রাজ্যের পার্বত্য অঞ্চলে উৎপন্ন এই খরস্রোতা নদী পাহাড়ি অঞ্চল দিয়ে প্রবাহিত হয়ে ফেনীর পরশুরাম উপজেলার নীজকালিকাপুর এবং মাঝিরখালী গ্রামের কাছে সীমান্ত অতিক্রম করে বাংলাদেশে প্রবেশ করেছে এবং ফেনী নদীর সাথে মিলিত হয়ে বঙ্গোপসাগরে পতিত হয়েছে   নদীর উৎস ও প্রবাহ মুহুরী ত্রিপুরার লুসাই পাহাড় হতে উৎপন্ন হয়ে পশ্চিমে ফেনী জেলার পরশুরাম উপজেলা দিয়ে বাংলাদেশে প্রবেশ করেছে এবং বঙ্গোপসাগরে পতিত হওয়ার পূর্বে চট্টগ্রাম এবং ফেনী জেলাকে পৃথক করেছে।  ভারত-বাংলাদেশ সীমান্ত মুহুরী ত্রিপুরা-নোয়াখালী সেক্টরে ভারত এবং বাংলাদেশের মধ্যকার সীমান্ত হিসেবে কাজ করে। তবে ঘনঘন প্রবাহ পথ পরিবর্তনের জন্য এই নদী দুই দেশের সীমান্ত সমস্যা হিসেবে পরিগণিত হয়ে ছিল বহু বছর। বিবাদমান এই নদীর সীমানা নির্ধারণের ক্ষেত্রে উভয়দেশ ১৯৭৪ সালের সীমান্ত চুক্তির ভিত্তিতে নদীর প্রবাহে সীমানা নির্ধারণের পক্ষে একমত পোষণ করে এবং বাংলাদেশ ১৯৪৭ সালের সীমান্ত নির্ধারণী পিলারের ভিত্তিতে অতিরিক্ত ৪৪ একর জমির মালিকানা লাভ করে। মুলত মুহুরী নদীর উপর জেগে ওঠা ১৪৪ একর মুহুরীর চরের ধান চাষের উপযোগী ফসলি জমির মালিকানার জন্যই দীর্ঘদিন উভয় দেশের মধ্যে সীমান্ত উত্তেজনা বিরাজমান ছিল। সর্বশেষ ২০১১ সালে ভারতের সাবেক প্রধানমন্ত্রী মনমোহন সিংহের বাংলাদেশ সফরে এই সীমান্ত সমস্যা সমাধানে কার্যকর পদক্ষেপ গ্রহণের নীতিগত সিদ্ধান্ত হয় এবং উভয় দেশ সীমান্ত চিহ্নিতকরণে সম্মত হয়।   আরও দেখুন   বাংলাদেশের নদীর তালিকা  পশ্চিমবঙ্গের নদনদীর তালিকা  বাংলাদেশের বড় নদীসমূহ  আন্তঃসীমান্ত নদী  তথ্যসূত্র  বিষয়শ্রেণী:ত্রিপুরার নদী বিষয়শ্রেণী:ফেনী জেলার নদী বিষয়শ্রেণী:এশিয়ার আন্তর্জাতিক নদী বিষয়শ্রেণী:বাংলাদেশের নদী
বিডিএসএম ক্লাব যুক্ত বিশ্ববিদ্যালয়গুলি একটি আধুনিক ঘটনা, বিশেষত যুক্তরাষ্ট্রে।  এই ছাত্র ক্লাব নিবেদিত কিছু নিবন্ধন (সহ যৌন বস্তুকাম এবং গিরা ) আনুষ্ঠানিকভাবে স্বীকৃত এবং তাদের বিশ্ববিদ্যালয় বা কলেজ প্রশাসন দ্বারা নিহিত হয়।   থাম্ব|300x300পিক্সেল| নিরাপদ দড়ি দাসত্ব সাধারণত বিশ্ববিদ্যালয়গুলির বিডিএসএম ক্লাবগুলিতে শেখানো একটি ক্রিয়াকলাপ। এই প্রতিনিধিত্বমূলক চিত্রটি একটি মহিলা স্বেচ্ছাসেবীর উপর বন্ধন সম্পাদন করা হচ্ছে।  নিচে বিডিএসএম শিক্ষামূলক ছাত্র ক্লাব সরবরাহকারী বিশ্ববিদ্যালয়গুলির একটি তালিকা রয়েছে:   মার্কিন যুক্তরাষ্ট   ব্রাউন বিশ্ববিদ্যালয়    ক্যালিফোর্নিয়া স্টেট বিশ্ববিদ্যালয়, নর্থরিজ    কলম্বিয়া বিশ্ববিদ্যালয়ের বিডিএসএম ক্লাব কনভার্সিয়ো ভিরিয়াম    কর্নেল বিশ্ববিদ্যালয়    ডরহম বিশ্ববিদ্যালয়    হার্ভার্ড বিশ্ববিদ্যালয়    আইওয়া স্টেট বিশ্ববিদ্যালয়ের বিডিএসএম ক্লাব কফস ।    ইন্ডিয়ানা বিশ্ববিদ্যালয় ব্লুমিংটন    কেন্ট স্টেট বিশ্ববিদ্যালয়    এমআইটি ( ম্যাসাচুসেটস ইনস্টিটিউট অফ টেকনোলজি )    মাউন্ট হলোকোক কলেজ (একটি সর্বকেন্দ্র কলেজ)    উত্তর-পশ্চিম বিশ্ববিদ্যালয়  University    ওহাইও স্টেট বিশ্ববিদ্যালয়    পেনসিলভেনিয়া স্টেট বিশ্ববিদ্যালয়    প্রিন্সটন বিশ্ববিদ্যালয়    সান ফ্রান্সিসকো স্টেট বিশ্ববিদ্যালয়    স্ট্যানফোর্ড বিশ্ববিদ্যালয়    স্টনি ব্রুক বিশ্ববিদ্যালয়    টুফ্টস বিশ্ববিদ্যালয়    ইউসি বার্কলে    ক্যালিফোর্নিয়া বিশ্ববিদ্যালয়, লস অ্যাঞ্জেলেস    ক্যালিফোর্নিয়া বিশ্ববিদ্যালয়, সান্তা বার্বারা    শিকাগো বিশ্ববিদ্যালয়    কানেকটিকাট বিশ্ববিদ্যালয়    মিশিগান বিশ্ববিদ্যালয়    মিনেসোটা বিশ্ববিদ্যালয়    পেনসিলভেনিয়া বিশ্ববিদ্যালয়    দক্ষিণ ক্যারোলিনা বিশ্ববিদ্যালয়    দক্ষিণ ক্যালিফোর্নিয়া বিশ্ববিদ্যালয়    উইসকনসিন বিশ্ববিদ্যালয় – মেডিসন    সেন্ট লুইসের ওয়াশিংটন বিশ্ববিদ্যালয়    ওয়েসলিয়ান বিশ্ববিদ্যালয়    ইয়েল বিশ্ববিদ্যালয়  অধিকন্তু, অনেক আমেরিকান বিশ্ববিদ্যালয় রয়েছে যেগুলির একটি নিবেদিত বিডিএসএম ক্লাব নেই তবে শিক্ষার্থীদের জন্য বিডিএসএম শিক্ষামূলক কার্যক্রম পরিচালনা করে, যেমন প্রাক্তন দক্ষিণ ফ্লোরিডা সেন্ট পিটার্সবার্গ বিশ্ববিদ্যালয় ।   কিছু আমেরিকান বিশ্ববিদ্যালয় - যেমন টেক্সাস টেক বিশ্ববিদ্যালয় , ইন্ডিয়ানা বিশ্ববিদ্যালয়  এবং মিশিগান স্টেট বিশ্ববিদ্যালয়ের প্রফেসর যারা বিডিএসএম পাঠ্যক্রমের ক্লাস নিয়ে গবেষণা করেন এবং নেন।   ডিউক বিশ্ববিদ্যালয়, ইন্ডিয়ানা বিশ্ববিদ্যালয় এবং শিকাগো বিশ্ববিদ্যালয় এর মতো কয়েকটি মার্কিন বিশ্ববিদ্যালয় প্রেসেও অধ্যাপকগণের লেখা বিডিএসএম নিয়ে লেখা বই প্রকাশ করেছেন।    কানাডা   ম্যাকগিল বিশ্ববিদ্যালয়    ক্যালগারি বিশ্ববিদ্যালয়    ইয়র্ক বিশ্ববিদ্যালয়  যুক্তরাজ্য   বার্মিংহাম বিশ্ববিদ্যালয়    ডান্ডি বিশ্ববিদ্যালয়    ইম্পেরিয়াল কলেজ লন্ডন    পূর্ব অ্যাঙ্গলিয়া বিশ্ববিদ্যালয়    লিংকন বিশ্ববিদ্যালয়    পোর্টসমাউথ বিশ্ববিদ্যালয়    ইয়র্ক বিশ্ববিদ্যালয়   বেলজিয়াম   ঘেন্ট বিশ্ববিদ্যালয়   ফিনল্যাণ্ড   হেলসিঙ্কি বিশ্ববিদ্যালয়   তাইওয়ান   জাতীয় তাইওয়ান সাধারণ বিশ্ববিদ্যালয়    জাতীয় তাইওয়ান বিশ্ববিদ্যালয়    আরো দেখুন    সংস্কৃতি এবং মিডিয়াতে বিডিএসএম   বিডিএসএম এবং আইন   দাসত্ব অবস্থান এবং পদ্ধতি   ইরোটিক অবমাননা   এলজিবিটি   ঝুঁকি-সচেতন সম্মতিযুক্ত গিঁট   সেক্স ক্লাব   যৌন শিক্ষা   যৌন বিপ্লব   তথ্যসূত্র   বিষয়শ্রেণী:বিডিএসএম বিষয়শ্রেণী:শিক্ষা সম্পর্কিত তালিকা বিষয়শ্রেণী:যৌনতা সম্পর্কিত তালিকা বিষয়শ্রেণী:বিশ্ববিদ্যালয় ও কলেজের তালিকা
বরদাপ্রসাদ মজুমদার ( ১৮৩২ – ১৯১২ ) ছিলেন একজন ভারতীয় বাঙালি প্রকাশক এবং বাংলা, ইংরাজী ও সংস্কৃতের ব্যাখ্যা পুস্তকের প্রবর্তক। সুবোধ সেনগুপ্ত ও অঞ্জলি বসু সম্পাদিত, সংসদ বাঙালি চরিতাভিধান, প্রথম খণ্ড, সাহিত্য সংসদ, কলকাতা, নভেম্বর ২০১৩, পৃষ্ঠা ৪৫৩,   জীবনী বরদাপ্রসাদ মজুমদারের জন্ম  ব্রিটিশ ভারতের অধুনা  পশ্চিমবঙ্গের হাওড়া জেলার  জগৎবল্লভপুর সমষ্টি উন্নয়ন ব্লকের অন্তর্গত পাঁতিহাল গ্রামে। পিতা উমাচরণ মজুমদার। শৈশবে বরদাপ্রসাদ পিতৃহীন হয়ে মায়ের সঙ্গে কাশীতে বসবাস করতে থাকেন। বয়ঃপ্রাপ্ত হলে তিনি কলকাতায় আসেন। কলকাতায় আসার পর বরদাপ্রসাদ তার ইতিহাস এবং পরিচয় ভুলে গিয়ে বই ব্যবসা শুরু করেন উত্তর কলকাতার ঝামাপুকুর অঞ্চলে। নতুন পদবী নিলেন 'দেব'। ব্যবসার মূলধন জোগাড় করেন কলকাতার পথে পথে বই ফেরী করে। ১৮৬৩-৬৪ খ্রিস্টাব্দে  ২১ নম্বর ঝামাপুকুর লেনে স্থাপন করেন  বি. পি. এম প্রেস। তার হাত ধরে এক নতুন ইতিহাস তৈরি হল। ঈশ্বরচন্দ্র বিদ্যাসাগর মহাশয়ের পদধূলিতে ধন্য হয় এই প্রেস বাড়ি। এখানে বসেই তিনি তার রচিত গ্রন্থসমূহের প্রুফ দেখতেন।  thumb| ১৮৭১ খ্রিস্টাব্দে প্রকাশিত মহাকবি কালিদাস রচিত কুমারসম্ভব-এর বঙ্গানুবাদ গ্রন্থের প্রচ্ছদ বরদাপ্রসাদও তারানাথ তর্কবাচস্পতি, কেদারনাথ তর্করত্ন প্রভৃতি পণ্ডিতগণের সহায়তায় কাব্য প্রকাশিকা নামে মজুমদার সিরিজের বহু সংস্কৃত গ্রন্থ প্রকাশ শুরু করেন।  বরদাপ্রসাদ মজুমদার ১৯১২ খ্রিস্টাব্দে কলকাতার পরলোক গমন করেন। তার সুযোগ্য পুত্র আশুতোষ দেব (যিনি এ টি দেব নামে সুপরিচিত ছিলেন]] ১৯২৪ খ্রিস্টাব্দে 'বি পি এম প্রেস'কে কলকাতার প্রথম এবং প্রধান প্রকাশনা সংস্থা, দেব সাহিত্য কুটীর প্রতিষ্ঠা করেন যা কলকাতায় বাংলার প্রকাশনা শিল্পে গুণে ও মানে আজও এক ও অদ্বিতীয়।  তথ্যসূত্র   বিষয়শ্রেণী:১৮৩২-এ জন্ম বিষয়শ্রেণী:১৯১২-এ মৃত্যু বিষয়শ্রেণী:হাওড়া জেলার ব্যক্তি বিষয়শ্রেণী:বাঙালি হিন্দু বিষয়শ্রেণী:প্রকাশক (ব্যক্তি) বিষয়শ্রেণী:ভারতীয় প্রকাশক (ব্যক্তি)
upright|thumb|right|ইন্দোনেশিয়ার একটি স্টলে মুর্তা‌বাক তৈরি হচ্ছে মোতাব্বাক ( ) বা মুর্তা‌বাক  হল একটি পুর ভরা প্যানকেক বা প্যানে ভাজা রুটি যা সাধারণত আরব উপদ্বীপ এবং দক্ষিণ-পূর্ব এশিয়ায় পাওয়া যায়। বিশেষ করে সৌদি আরব, ইয়েমেন, ইন্দোনেশিয়া, মালয়েশিয়া, সিঙ্গাপুর, ব্রুনাই, থাইল্যান্ড এবং বাংলাদেশে (এদেশে এই খাবারের একটি ভিন্ন প্রকরন মুঘলাই পরাঠা নামে খ্যাত) এই খাবারটি বেশ জনপ্রিয়। অঞ্চলভেদে এই খাবারের নাম এবং খাদ্যে ব্যবহৃত উপাদানগুলির উল্লেখযোগ্য পরিবর্তন দেখা যায়। আরবীতে মুতাব্বাক কথার অর্থ ভাঁজ করা। এটি ইয়েমেন, ইন্দোনেশিয়া, মালয়েশিয়া, থাইল্যান্ড এবং সিঙ্গাপুরের একটি জনপ্রিয় খাবার।   মুর্তবাক একটি মশলাদার ভাঁজ করা অমলেট প্যানকেক হিসাবে বর্ণিত হয় যার মধ্যে সাধারনত সবজির টুকরো দিয়ে ভরাট করা থাকে। মুর্তাবাক সাধারণত প্যানে ভাজা করে তৈরি করা হয়। এই মুর্তাবাকের ভেতরে সাধারণত ফেটানো ডিম, কাটা লিক (একধরনের পেয়াজকলি জাতীয় সব্জীর পাতা), চিভস (একধরনের ভোজ্য গুল্মজাতীয় উদ্ভিদ), সবুজ পেঁয়াজ ( স্ক্যালিয়ন ), মাংসের কিমা ইত্যাদি খাদ্য সুস্বাদু উপাদানের মিশ্রণ দিয়ে ভরাট করা হয়। মুর্তাবাক ভাজা হয়ে গেলে তাকে ভাঁজ করে চৌকো করে কাটা হয় ও পরিবেশন করা হয়। ইন্দোনেশিয়ায়র রাস্তার ধারের অস্থায়ী খাবারের দোকানগুলির একটি জনপ্রিয় ও সুপরিচিত খাবার হল মুর্তাবাক। আঞ্চলিকভাবে এটি মার্তাবাক নামে পরিচিত।  মুর্তাবাকের বিবিধ প্রকারের মধ্যে একটি হল নিরামিষ মুর্তাবাক। মুরগির মাংসের পুর ভরা মুর্তাবাকও বেশ জনপ্রিয় একটি খাবার। সিঙ্গাপুরের অনেক ইয়েমেনি এবং ভারতীয় মুসলিম রেস্তোরাঁয় এই খাবারটি পাওয়া যায়।  মালয়েশিয়ায় মুর্তাবাক মূলত ভারতীয় মুসলিম রেস্তোরাঁ এবং অস্থায়ী খাবার দোকানে বিক্রি করা হয়। এর ভেতরে সাধারণত রসুন, ডিম এবং পেঁয়াজের সাথে কিমা করা মাংস (গরুর মাংস বা মুরগি, কখনও কখনও ছাগলের মাংস, মাটন ইত্যাদি খাদ্য উপাদানের মিশ্রন দিয়ে ভরাট করা থাকে এবং তরকারি বা গ্রেভি, কাটা শসা  ও সিরাপ সহযোগে খাওয়া হয়। পেঁয়াজ দিয়ে তৈরি আচার বা টমেটো সসের সাথেও এই পদটি খাওয়া হয়। এই পদটি প্রায় সারা দেশে জনপ্রিয়। অঞ্চলভেদে মুর্তাবাকে ব্যবহৃত খাদ্য উপাদান এবং রান্নার শৈলীর বৈচিত্র্য দেখা যায়। মালয় মুসলিম বিক্রেতাদের মধ্যেও এই খাবার বেশ জনপ্রিয়। ইয়েমেনে মুর্তাবাক সাধারণত ছাগলের মাংস বা মাটন ভরাট করা থাকে।  ইন্দোনেশিয়ায়, মার্তাবাক একটি বিখ্যাত রাস্তার খাবার যার দুটি প্রকার বর্তমান। সেগুলি হল মার্তাবাক মানিস এবং মার্তাবাক তেলুর। মার্তাবাক মানিস বা তেরং বুলান মূলত একটি ঘন এবং মিষ্টি প্যানকেক যার উপরে সাধারণত চকোলেট, পনির, চিনাবাদাম, কনডেন্সড মিল্ক, তিলের বীজ এবং মার্জারিন থেকে শুরু করে বিভিন্ন উপাদানের টপিং (খাবার পরিবেশনের সময় খাবারকে সজ্জিত করার জন্য তার উপর বিভিন্ন সুস্বাদু ও রঙিন খাদ্য উপাদানের পরত দেওয়া হয়) দেওয়া হয়। আজ আন্তর্জাতিক বিভিন্ন দেশে প্রস্তুত মার্তাবাকে টপিং দেওয়ার জন্য বিবিধ উপাদান ব্যবহার হচ্ছে যেমন স্কিপি পিনাট বাটার স্প্রেড, ওভোমালটাইন, টোবলেরন, লোটাস বিসকফ এবং ডুরিয়ান স্প্রেড। মার্তাবাক মানিস নামে সম্প্রতি একটি পাতলা এবং খাস্তা প্রকরণ বাজারে চালু হয়েছে, যা মার্তাবাক টিপিস কেরিং (টিপকার) নামেও পরিচিত। মুর্তাবাক তেলু হল সুস্বাদু এবং খাস্তা প্যানকেক যা ডিম, মুরগি বা গরুর মাংস এবং স্ক্যালিয়ন(পেঁয়াজকলি) দিয়ে রান্না করা হয়।   তথ্যসূত্র   বিষয়শ্রেণী:পুরভরা খাবার বিষয়শ্রেণী:সিঙ্গাপুরীয় রন্ধনশৈলী বিষয়শ্রেণী:মালয়েশীয় রুটি বিষয়শ্রেণী:আরবি শব্দ ও বাক্যাংশ বিষয়শ্রেণী:ইন্দোনেশীয় রুটি
কুশ অমাবস্যা হল হিন্দু ঐতিহ্যে ভাদ্রপদ মাসের একটি বিশেষ অমাবস্যা। এটি কুশোৎপাটিনী, কুশাগ্রহণী অমাবস্যা বা পিথোরী অমাবস্যা নামেও পরিচিত। মিথিলা অঞ্চলে একে কুশি অমাবস্যা বলা হয়। এই দিনে হিন্দুধর্মে পবিত্র ঘাস কুশ সংগ্রহ ও উত্তোলন করা হয়। এটি সারা বছর ধরে বিভিন্ন ধর্মীয় কার্যকলাপ, আচার-অনুষ্ঠান, কর্মকাণ্ড ও শ্রাদ্ধের জন্য ব্যবহার করা হয়।  বিবরণ কুশ অমাবস্যার পবিত্র দিনে ভক্তরা স্নান সেরে কৃষিক্ষেত্রে কুশ উত্তোলনে যান। এরপর দিনভর দান, মন্ত্রোচ্চারণ, তপস্যা ও উপবাস পালন করা হয়। কুশ উত্তোলনের সময় কিছু নিয়ম মানতে হয়—কুশ যেন ভাঙা না হয়, অস্ত্র বা লোহার সরঞ্জাম দিয়ে কুশ কাটতে নেই এবং পূর্ব বা উত্তর দিকে মুখ করে ডান হাতে কুশ তুলতে হয়।  কুশ হল এক প্রকার লম্বা ও সরু ঘাস, যা বৈদিক সংস্কৃতিতে পবিত্র বলে গণ্য। এটি ধর্মীয় ও বৈদিক আচার, দেব ও পূর্বপুরুষদের উদ্দেশ্যে শ্রাদ্ধ ও পিতৃপক্ষের মতো রীতিতে ব্যবহৃত হয়। অথর্ববেদে, কুশকে ক্রোধ শান্তকারী ও অশুভ প্রতিরোধকারী বলে বর্ণনা করা হয়েছে। মিথিলা অঞ্চলে কুশ উত্তোলনের ঐতিহ্যকে কুশোৎপাটন বলা হয়, যা শতাব্দী ধরে পালিত হয়ে আসছে। পণ্ডিতদের মতে, পবিত্র ঘাস কুশ উপড়ে ফেলার আগে, একটি বৈদিক মন্ত্র জপ করা হয় যেমন  এই মন্ত্রের অর্থ পৃথিবীর প্রতি এক বিশেষ অনুরোধের সাথে সম্পর্কিত। মন্ত্রে পৃথিবীকে "মেদিনী" বলে অভিহিত করা হয়েছে এবং তার কাছে পবিত্র কুশ ঘাস দানের জন্য প্রার্থনা করা হয়েছে। মন্ত্র অনুযায়ী, কুশের শীর্ষে রুদ্র, মাঝে বিষ্ণু এবং মূল অংশে ব্রহ্মা অবস্থান করেন। আর কুশ উপড়ে ফেলার সময় যে মন্ত্রটি উচ্চারিত হত তা হল  একইভাবে কুশ উপড়ে ফেলার সময় জপ করা আরেকটি মন্ত্র হল  ভাদ্র পূর্ণিমার পর, এই পবিত্র কুশ বৈদিক ঋষি অগস্ত্যের উদ্দেশ্যে নিবেদিত হোম ও অর্চনায় ব্যবহার করা হয়, যা হিন্দুধর্মে পিতৃপক্ষের সূচনা নির্দেশ করে।  তথ্যসূত্র  বিষয়শ্রেণী:অমাবস্যা বিষয়শ্রেণী:হিন্দু উৎসব বিষয়শ্রেণী:হিন্দু প্রথা
মাদারবোর্ড হল ব্যক্তিগত কম্পিউটারের মতো জটিল ইলেকট্রনিক সিস্টেম এর মূল সার্কিট বোর্ড (পিসিবি)। মাদরবোর্ডকে কখনও কখনও মেইনবোর্ড বা সিস্টেম বোর্ড -ও বলা হয়। তবে ম্যাকিনটোশ কম্পিউটারে এটিকে লজিকবোর্ড বলা হয়। মাদারবোর্ডের মাধ্যমে কম্পিউটারের সকল যন্ত্রাংশকে একে অপরের সাথে সংযুক্ত করা হয়।  সাধারণ ডেস্কটপ কম্পিউটারে মাদারবোর্ডের সাথে মাইক্রোপ্রসেসর, প্রধান মেমরি ও কম্পিউটারের অন্যান্য অপরিহার্য ছোট ছোট যন্ত্রাংশগুলি যুক্ত থাকে। অন্যান্য অংশের মধ্যে আছে শব্দ ও ভিডিও নিয়ন্ত্রক, অতিরিক্ত তথ্যভান্ডার, বিভিন্ন প্লাগইন কার্ড যেমন ল্যান কার্ড ইত্যাদি। কি-বোর্ড,মাউস, প্রিন্টারসহ সকল ইনপুট-আউটপুট যন্ত্রাংশও মাদারবোর্ডের সাথে যুক্ত থাকে।  কম্পিউটার চালনার মূল নিয়ামক হচ্ছে এই মাদারবোর্ড। প্রযুক্তিবিদদের কাছে এটা অজ্ঞাত নয় যে- কোনো পরিবারে একজন দায়িত্ববান মা ছাড়া যেমন সংসারটা অচল, মাদারবোর্ড ছাড়া তেমনি কম্পিউটার অচল। তাই একে মায়ের সাথে তুলনা করা হয়। এছাড়া এর সাথে সংযুক্ত যন্ত্রাংশগুলিকে সেই মায়ের বুকে আগলে থাকা অতি আদরের সন্তানদের সাথে তুলনা করা হয়ে থাকে। হয়তো এখানেই "মাদারবোর্ড" নামের স্বার্থকতা।  মাদারবোর্ড প্রস্তুতকারক কোম্পানিগুলোর মধ্যে উল্লেখযোগ্য আসুস, গিগাবাইট, ইন্টেল, ইসিএস ইত্যাদি। আসুস বর্তমানে পৃথিবীর সব চেয়ে বড় মাদারবোর্ড প্রস্তুতকারক কোম্পানি।   কার্যপ্রনালী  একটি মাদারবোর্ড (কখোন কখোন বিকল্পভাবে মেইন-বোর্ড, সিস্টেম বোর্ড, বেসবোর্ড, প্ল্যানার বোর্ড বা লজিক বোর্ড নামেও পরিচিত) প্রধান প্রিন্টেড সার্কিট বোর্ড (পিসিবি) কে একটি সাধারণ উদ্দেশ্য ছোট কম্পিউটার চালনায় এবং অন্যান্য বিস্তারযোগ্য সিস্টেম পাওয়া যায়। এটা গুরুত্বপূর্ণ  ইলেকট্রনিক উপাদান এর মধ্যে যোগাযোগ করতে পারে যেমন সেন্ট্রাল প্রসেসিং ইউনিট (সিপিইউ) ও স্মৃতি হিসেবে একটি সিস্টেমে এবং অন্যান্য  যন্ত্রাংশ সংযোগকারীদেরকে যোগাযোগ রক্ষার সংযোগ প্রদান করে। একটি ব্যাকপ্লেন থেকে ভিন্ন, একটি মাদারবোর্ডে সাধারণত কেন্দ্রীয় প্রসেসর, চিপসেট ইনপুট/আউটপুট এবং মেমরি কন্ট্রোলার, ইন্টারফেস সংযোগকারী এবং সাধারণ উদ্দেশ্য ব্যবহারের জন্য অন্যান্য ইন্টিগ্রেটেড উপাদান সাব-সিস্টেমে রয়েছে।  মাদারবোর্ড বিশেষভাবে সম্প্রসারণ ক্ষমতা সঙ্গে একটি পিসিবি বোঝায় এবং হিসাবে নাম প্রস্তাব দেওয়া হয়। এই বোর্ড প্রায়ই উল্লেখ করা হয় এটি সংযুক্ত সব উপাদান যা প্রায়ই  যন্ত্রাংশ ইন্টারফেস কার্ড এবং কন্যাকার্ড অন্তর্ভুক্ত "মা" হিসাবেঃ সাউন্ড কার্ড, ভিডিও কার্ড, নেটওয়ার্ক কার্ড, হার্ড ড্রাইভ, বা স্থায়ী স্টোরেজ যন্ত্রঃ টিভি টিউনার কার্ড, অতিরিক্ত USB বা ফায়ারওয়্যার স্লট এবং অন্যান্য কাস্টম উপাদান বিভিন্ন প্রদান।  একইভাবে মেইনবোর্ড লেজার প্রিন্টার, টেলিভিশন, ওয়াশিং মেশিন এবং অন্যান্য এমবেডেড সিস্টেম সীমিত এর সম্প্রসারণ ক্ষমতা দিয়ে বোর্ড নিয়ন্ত্রণ হিসাবে এবং একটি একক বোর্ডের সঙ্গে ডিভাইসের কোন অতিরিক্ত প্রসারণও বা সামর্থ্যও প্রয়োগ করা হয়।   তথ্যসূত্র   বিষয়শ্রেণী:কম্পিউটার যন্ত্রাংশ বিষয়শ্রেণী:মাদারবোর্ড
থাম্ব|300x300পিক্সেল|নাইজেরিয়ায় বলি রোস্টিং বলি একটি পুড়িয়ে খাওয়া কাঁচাকলার স্ন্যাক বা খাবার যা নাইজেরিয়ার একটি জনপ্রিয় খাবার। এটি মূলত নাইজেরিয়ার ইয়োরুবা জনগণের একটি ঐতিহ্যবাহী খাবার। তবে আকুলচারেশন (সংস্কৃতি মিশ্রণ) এর মাধ্যমে এটি রিভারস জনগণের মধ্যেও জনপ্রিয় হয়ে উঠেছে। দক্ষিণ-পশ্চিম নাইজেরিয়ায় এটিকে 'বলি' বলা হয় এবং এটি সাধারণত ভাজা মাংস, ভাজা মাছ বা ভাজা মুরগি সহ মরিচের সসের সঙ্গে খাওয়া হয়, বিশেষ করে উৎসবের সময়। বলি শব্দটি দক্ষিণ-দক্ষিণ অঞ্চলে 'বল' হিসেবে উচ্চারিত হয় এবং এখানে এটি সাধারণত ভাজা মাছের সঙ্গে খাওয়া হয়। প্রথমে এটি উৎসবের সময়ে খাওয়া হত। কিন্তু এখন এটি একটি জনপ্রিয় রাস্তায় পাওয়া খাবারে পরিণত হয়েছে। মূলত এটি আধা পাকা কাঁচকলা এবং গরম মশলাদার সস (যা পাম তেল, মরিচ এবং উতাজি পাতা দিয়ে তৈরি) সহ পরিবেশিত হত। তবে এখন এটি পুড়ানো আলু এবং ইয়াম সহও খাওয়া হয়। ইয়োরুবাল্যান্ড, পোর্ট হারকোর্ট এবং এর আশপাশের এলাকায় এটি বেশ জনপ্রিয় এবং এখন এটি রিভারস স্টেটের ঘরেও একটি প্রধান খাবারে পরিণত হচ্ছে।   তথ্যসূত্র   বিষয়শ্রেণী:জলখাবার বিষয়শ্রেণী:নাইজেরীয় রন্ধনশৈলী
__TOC__   ব্যবহার  The layout design for these subpages is at প্রবেশদ্বার:ভারত/নির্বাচিত চিত্র/লেআউট.  Add a new Selected picture to the next available subpage.  Update "max=" to new total for its  on the main page.   নির্বাচিত চিত্র তালিকা প্রবেশদ্বার:ভারত/নির্বাচিত চিত্র/১  প্রবেশদ্বার:ভারত/নির্বাচিত চিত্র/২    প্রবেশদ্বার:ভারত/নির্বাচিত চিত্র/৩     প্রবেশদ্বার:ভারত/নির্বাচিত চিত্র/৪  প্রবেশদ্বার:ভারত/নির্বাচিত চিত্র/৫  প্রবেশদ্বার:ভারত/নির্বাচিত চিত্র/৬  প্রবেশদ্বার:ভারত/নির্বাচিত চিত্র/৭  প্রবেশদ্বার:ভারত/নির্বাচিত চিত্র/৮  প্রবেশদ্বার:ভারত/নির্বাচিত চিত্র/৯  প্রবেশদ্বার:ভারত/নির্বাচিত চিত্র/১০  প্রবেশদ্বার:ভারত/নির্বাচিত চিত্র/১১  প্রবেশদ্বার:ভারত/নির্বাচিত চিত্র/১২  প্রবেশদ্বার:ভারত/নির্বাচিত চিত্র/১৩  প্রবেশদ্বার:ভারত/নির্বাচিত চিত্র/১৪  প্রবেশদ্বার:ভারত/নির্বাচিত চিত্র/১৫  প্রবেশদ্বার:ভারত/নির্বাচিত চিত্র/১৬  প্রবেশদ্বার:ভারত/নির্বাচিত চিত্র/১৭  প্রবেশদ্বার:ভারত/নির্বাচিত চিত্র/১৮  প্রবেশদ্বার:ভারত/নির্বাচিত চিত্র/১৯  প্রবেশদ্বার:ভারত/নির্বাচিত চিত্র/২০  প্রবেশদ্বার:ভারত/নির্বাচিত চিত্র/২১  প্রবেশদ্বার:ভারত/নির্বাচিত চিত্র/২২  *
কসবা ভারতের পশ্চিমবঙ্গ রাজ্যের উত্তর দিনাজপুর জেলার একটি শহর।   জনসংখ্যার উপাত্ত  ভারতের ২০০১ সালের আদম শুমারি অনুসারে কসবা (উত্তরবঙ্গ) শহরের জনসংখ্যা হল ৯৮৪২ জন। এর মধ্যে পুরুষ ৫৩% এবং নারী ৪৭%।  এখানে সাক্ষরতার হার ৭৩%। পুরুষদের মধ্যে সাক্ষরতার হার ৭৯% এবং নারীদের মধ্যে এই হার ৬৭%। সারা ভারতের সাক্ষরতার হার ৫৯.৫%; তার চাইতে কসবা (উত্তরবঙ্গ) এর সাক্ষরতার হার বেশি।  এই শহরের জনসংখ্যার ১১% হল ৬ বছর বা তার কম বয়সী।   তথ্যসূত্র   বিষয়শ্রেণী:উত্তর দিনাজপুর জেলার শহর ও নগর
জগদ্দল রেলওয়ে স্টেশন পূর্ব রেলওয়ে অঞ্চলের শিয়ালদহ রেল বিভাগের শিয়ালদহ - রানাঘাট রেলপথের একটি রেলওয়ে স্টেশন। এটি ভারতের পশ্চিমবঙ্গ রাজ্যের উত্তর চব্বিশ পরগণা জেলার জগদ্দলে অবস্থিত।   অবস্থান  জগদ্দল রেলওয়ে স্টেশন উত্তর চব্বিশ পরগণা জেলার জগদ্দলে অবস্থিত। এই স্টেশন থেকে  পরবর্তী স্টেশন হল - কাঁকিনাড়া রেলওয়ে স্টেশন এবং পূর্ববর্তী স্টেশন হল - শ্যামনগর রেলওয়ে স্টেশন।   ইতিহাস  শিয়ালদহ থেকে রানাঘাট পর্যন্ত ইস্টার্ন বেঙ্গল রেলওয়ে প্রধান লাইনটি ১৮৬২ সালে খোলা হয় এবং দুই মাসের মধ্যে বর্তমান বাংলাদেশের কুষ্টিয়ায় প্রসারিত হয়।  রেলপথ  জগদ্দল রেলওয়ে স্টেশনটি কলকাতা জেলা, উত্তর চব্বিশ পরগণা জেলা ও নদীয়া জেলার মধ্যে বিস্তৃত শিয়ালদহ - রানাঘাট রেলপথের মধ্যে অবস্থিত। এই রেলপথে শিয়ালদহ থেকে  নৈহাটি জংশন পর্যন্ত ৪ টি এবং নৈহাটি জংশন-রাণাঘাট পর্যন্ত বর্তমানে দুটি ট্র্যাক রয়েছে।   শিয়ালদহ - রাণাঘাট  রেলপথের অন্তর্গত এই স্টেশনের ট্র্যাকটি সি-শ্রেনির ট্র্যাক হিসাবে শ্রেণীবদ্ধ করা হয়েছে, যা গতির শ্রেণিবিন্যাস নয়, তবে মহানগর এলাকার শহরতলি রেল পরিষেবার জন্য ব্যবহৃত হয়।    পরিকাঠাম   স্টেশনটির পরিকাঠাম ভূমিগত। এই স্টেশনে ৪ টি প্ল্যাটফর্ম রয়েছে। জগদ্দল রেলওয়ে স্টেশনে ৪ টি রেললাইন বা রেলট্র্যাক রয়েছে। স্টেশনে স্টেশন পরিচালনার জন্য ভবন ও স্টেশন মাষ্টারে ভবন ১ নং প্ল্যাটফর্মের সঙ্গেই অবস্থিত। যাত্রীদের রেল ভ্রমণের জন্য টিকিট স্টেশনের টিকিট ঘর থেকে প্রদান করা হয়। স্টেশনে যাত্রী সুবিধার জন্য বসার আসন, প্ল্যাটফর্ম ছাউনি, পানীয় জল এর ব্যবস্থা রয়েছে। স্টেশনে গাড়ি রাখার ব্যবস্থা নেই।  জগদ্দল রেলওয়ে স্টেশন ব্যাগ বা যাত্রীদের দ্বারা বহন করা জিনিসপত্রের পরীক্ষায় ব্যবস্থা নেই।   বৈদ্যুতীকরণ জগদ্দল রেলওয়ে স্টেশনের রেলপথে বৈদ্যুতীক ট্রেন চলাচল করে। ১৯৬৩-১৯৬৫  সালে এই রেলপথে বৈদ্যুতীকরণের কাজ সম্পূর্ণ হয়েছিল।   রেল পরিষেবা   এই স্টেশনটি স্টেশনের পার্শ্ববর্তী এলাকায় রেল পরিষেবা প্রদান করে থাকে। এই স্টেশনের দ্বারা রানাঘাট, কল্যাণী সীমান্ত, গেদে  এবং শিয়ালদা ও মাঝেরহাটগামী ট্রেন চলাচল করে। প্রতিদিন এই স্টেশনে কলকাতা শহরতলি রেলের লোকাল ট্রেনগুলি রেল যাত্রীদের পরিষেবা প্রদান করে থাকে।   প্রশাসন ও  নিরাপত্তার ব্যবস্থা  জগদ্দল রেলওয়ে স্টেশনটি ভারতীয় রেলের পূর্ব রেল অঞ্চলের শিয়ালদহ রেল বিভাগের অন্তর্গত। স্টেশন পরিচালনার সমস্ত দায়িত্ব স্টেশনের প্রধান "স্টেশন মাষ্টার" - এর উপর ন্যস্ত। এছাড়া স্টেশনের নিরাপত্তার জন্য অস্থায়ী ভাবে ভ্রাম্যমাণ জিআরপি কর্মী নিযুক্ত রয়েছে এবং স্টেশন চত্বর ও সংলগ্ন এলাকার নিরাপত্তা স্থানীয় পুলিশ প্রশাসন প্রদান করে থাকে।  তথ্যসূত্র  বহিঃসংযোগ  বিষয়শ্রেণী:উত্তর চব্বিশ পরগনা জেলার রেলওয়ে স্টেশন বিষয়শ্রেণী:১৮৬২-এ চালু রেলওয়ে স্টেশন বিষয়শ্রেণী:শিয়ালদহ রেল বিভাগ বিষয়শ্রেণী:কলকাতা শহরতলি রেল স্টেশন বিষয়শ্রেণী:পূর্ব লাইন (কলকাতা শহরতলি রেল) বিষয়শ্রেণী:পশ্চিমবঙ্গের বৈদ্যুতিক রেল পরিষেবা যুক্ত রেলওয়ে স্টেশন বিষয়শ্রেণী:কলকাতার পরিবহন
যুগান্তর দল ছিল একটি গুপ্ত বিপ্লববাদী সংস্থা। চরম পন্থার মাধ্যমে ইংরেজদের থেকে দেশের স্বাধীনতা অর্জন করাই ছিল এই সংগঠনের প্রধান লক্ষ্য। অনুশীলন সমিতির সাথে মতভেদের কারণে ১৯০৬ খ্রিস্টাব্দে 'যুগান্তর' এর জন্ম। এর নেতৃত্বে ছিলেন অরবিন্দ ঘোষ, বারীন্দ্রকুমার ঘোষ, উল্লাসকর দত্ত প্রমুখ। ক্ষুদিরাম বসু, প্রফুল্ল চাকী এই দলের সদস্য ছিলেন। thumb|The Jugantar party possessed cast iron bomb shells those manufactured in 1930 by themselves.  উল্লেখযোগ্য সদস্যবৃন্দ thumb|right|100px|অরবিন্দ ঘোষ অরবিন্দ ঘোষ (১৮৭২-১৯৫০) বারীন্দ্রকুমার ঘোষ সুবোধ চন্দ্র মল্লিক ক্ষুদিরাম বসু প্রফুল্ল চাকী মোহিতমোহন মৈত্র thumb|right|100px|বাঘা যতীন বাঘা যতীন ওরফে যতীন্দ্রনাথ মুখোপাধ্যায় (১৮৭৯-১৯১৫) অমরেন্দ্র চ্যাটার্জি‌  (১৮৮০-১৯৫৭) অম্বিকা চক্রবর্তী  (১৮৯১-১৯৬২) অরুণ চন্দ্র গুহ  (জন্ম ১৮৯২) বসন্তকুমার বিশ্বাস (১৮৯৫-১৯১৫) বিপিনবিহারী গঙ্গোপাধ্যায়  (১৮৮৭-১৯৫৪) ভূপেন্দ্র কুমার দত্ত  (১৮৯৪-১৯৭৯) সুশীল দাশগুপ্ত (১৯০৬-১৯৪৭) দীনেশচন্দ্র মজুমদার  (১৯০৭-১৯৩৪) সত্যেন্দ্র নাথ ঘোষাল (১৯০৮ - ১৯৮০) গণেশ ঘোষ  (জন্ম ১৯০০) যাদুগোপাল মুখোপাধ্যায়  (১৮৬৬-১৯৮৬) জীবনলাল চট্টোপাধ্যায়  (১৮৮৯-১৯৭০) যতীশ চন্দ্র ঘোষ  (১৮৮৭-১৯৭০) নরেন্দ্র চন্দ্র ঘোষ (১৪ এপ্রিল, ১৯১২ - ৪ আগস্ট ১৯৯৪) কল্পনা দত্ত যোশী  (১৯১৩-১৯৯৫) thumb|right|100px|প্রীতিলতা ওয়াদ্দেদার মনোরঞ্জন গুপ্ত (জন্ম ১৮৯০) প্রীতিলতা ওয়াদ্দেদার   (১৯১১-১৯৩২) তারকনাথ দাস (১৮৮৪-১৯৫৮) তারকেশ্বর দস্তিদার পূর্ণচন্দ্র দাস (১৮৯৯-১৯৫৬) সন্তোষ কুমার মিত্র (১৯০১-১৯৩১) সত্যেন্দ্র চন্দ্র মিত্র (১৮৮৮-১৯৪২) বিনোদবিহারী চৌধুরী (১৯১১-২০১৩) শান্তি ঘোষ দাশ (জন্ম ১৯১৬) সুনীতি চৌধুরী ঘোষ (জন্ম ১৯১৭) সুরেন্দ্রমোহন ঘোষ ওরফে মধু ঘোষ (১৮৯৩-১৯৭৬) উপেন্দ্রনাথ বন্দ্যোপাধ্যায়  (১৮৭৯-১৯৫০) উল্লাসকর দত্ত দেবব্রত বসু, পরবর্তীতে স্বামী প্রজ্ঞানন্দ   সতীশচন্দ্র মুখোপাধ্যায় স্বামী প্রজ্ঞানানন্দ সরস্বতী  বিষয়শ্রেণী:ভারতবর্ষে ব্রিটিশবিরোধী আন্দোলন বিষয়শ্রেণী:বাংলার ইতিহাস বিষয়শ্রেণী:ভারতীয় স্বাধীনতার বিপ্লবী আন্দোলন বিষয়শ্রেণী:যুগান্তর দল বিষয়শ্রেণী:হিন্দু-জার্মান ষড়যন্ত্র বিষয়শ্রেণী:বাঙালি জাতীয়তাবাদ বিষয়শ্রেণী:বেঙ্গল প্রেসিডেন্সি
রুথ কোয়ার্শি একজন ঘানায়ীয় মডেল এবং সুন্দরী প্রতিযোগিতার শিরোপাধারী, যিনি ২০১৭ সালের মিস ইউনিভার্স ঘানার বিজয়ী। তিনি মার্কিন যুক্তরাষ্ট্রে মিস ইউনিভার্স ২০১৭ -এ ঘানার প্রতিনিধিত্ব করেছিলেন এবং শীর্ষ ১৬ ফাইনালিস্টদের একজন হিসাবে প্রতিযোগিতা শেষ করেন।    শিক্ষা  তিনি ঘানা বিজনেস স্কুল বিশ্ববিদ্যালয় থেকে স্নাতক সম্পন্ন করেন।    তথ্যসূত্র   বিষয়শ্রেণী:জীবিত ব্যক্তি বিষয়শ্রেণী:মিস ইউনিভার্স ২০১৭-এর প্রতিযোগী বিষয়শ্রেণী:জন্মের বছর অনুপস্থিত (জীবিত ব্যক্তি) বিষয়শ্রেণী:ঘানা বিশ্ববিদ্যালয়ের প্রাক্তন শিক্ষার্থী বিষয়শ্রেণী:মিস ইউনিভার্স ঘানা বিজয়ী বিষয়শ্রেণী:ঘানায়ীয় নারী মডেল
চিকনাগুল ইউনিয়ন বাংলাদেশের সিলেট জেলার জৈন্তাপুর উপজেলার একটি ইউনিয়ন।   অবস্থান ও সীমানা  পূর্বে গোলাপগঞ্জ, পশ্চিমে ফতেহপুর ইউনিয়ন, উত্তরে ফতেহপুর ইউনিয়ন, জৈন্তাপুর, দক্ষিণে সিলেট সদর।   ইতিহাস    প্রশাসনিক এলাকা    আয়তন ও জনসংখ্যা  আয়তন : ৩২.১৯ কিলোমিটার। জনসংখ্যা : মোট ২৩,৫৫০ জন।   শিক্ষা  শিক্ষার হার : ৬৫%।  শিক্ষা প্রতিষ্ঠান   প্রাথমিক বিদ্যালয়ের সংখ্যা: সরকারী ৩টি, বেসরকারী ৮টি, কমিউনিটি ০৪ টি  মাধ্যমিক বিদ্যালয়ের সংখ্যা : সরকারী নাই, বেসরকারী ০২টি।  কলেজের সংখ্যা : সরকরী নাই, বেসকারী ০১টি।  মাদ্রাসার সংখ্যা : আলিয়া নাই, কওমী ০৮টি, অন্যান্য নাই।  ধর্মীয় প্রতিষ্ঠানের সংখ্যা : মসজিদ ২৫ টি, মন্দির ০৪ টি, অন্যান্য ০১টি   দর্শনীয় স্থান  ১. খান চা বাগান  ২. অক্সি ব্রিজ  ৩. দুলভ বিল  ৪. হাবিব নগর চা বাগান  ৫. খান বাংলো   উল্লেখযোগ্য ব্যক্তিত্ব    জনপ্রতিনিধি  বর্তমান চেয়ারম্যান- মোঃ কামরুজ্জামান চৌধুরী    চেয়ারম্যানগণের তালিকা    আরও দেখুন    তথ্যসূত্র    বহিঃসংযোগ   বিষয়শ্রেণী:জৈন্তাপুর উপজেলার ইউনিয়ন বিষয়শ্রেণী:২০০০-এ প্রতিষ্ঠিত